Vyhodnotenie medzirezortného pripomienkového konania

Aktualizácia Národného programu podpory zdravia v Slovenskej republike 

Spôsob pripomienkového konania	 	
Počet vznesených pripomienok, z toho zásadných	36  / 3 	
Počet vyhodnotených pripomienok	36 	
		
Počet akceptovaných pripomienok, z toho zásadných	24  / 0 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	11  / 3 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	11 (11o,0z) 	 	 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	 	 	x 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	10 (10o,0z) 	 	 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
14 .	Ministerstvo zdravotníctva Slovenskej republiky 	 	 	 	x 	
15 .	Podpredseda vlády SR pre ľudské práva a národnostné menšiny 	10 (7o,3z) 	 	 	 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Ústredie práce, sociálnych vecí a rodiny 	 	 	 	x 	
18 .	Odbor vládnej agendy Úradu vlády 	 	 	 	x 	
19 .	Európske spotrebiteľské centrum 	 	 	 	x 	
20 .	Štátny dopravný úrad 	 	 	 	x 	
21 .	Odbor verejného obstarávania MŽP SR 	 	 	 	x 	
22 .	Odbor právnych služieb a odvolacích konaní 	 	 	 	x 	
23 .	Konferencia biskupov Slovenska 	 	 	 	x 	
24 .	Operačné stredisko záchrannej zdravotnej služby 	 	 	 	x 	
25 .	Asociácia záchrannej zdravotnej služby 	 	 	 	x 	
26 .	Národný bezpečnostný úrad 	 	 	x 	 	
27 .	Protimonopolný úrad Slovenskej republiky 	 	 	x 	 	
28 .	Úrad vlády Slovenskej republiky 	 	 	x 	 	
	SPOLU	36 (33o,3z) 	0 (0o,0z) 	10 	12 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Všeobecná pripomienka 
V záujme sprehľadnenia celého textu materiálu odporúčame predkladateľovi zaviesť skratky pre niektoré pojmy, napr. Národný program podpory zdravia, na mieste, kde sa tieto slová vyskytujú po prvýkrát. 

Rovnako odporúčame predkladateľovi vo vzťahu k používaným skratkám napr. RÚVZ, VÚC, ŠÚ SR uviesť najprv úplný názov týchto inštitúcií, na mieste, kde sa skracované slová používajú po prvýkrát, zaviesť skratku a túto až následne používať. 
 	O 	A 	Zapracované v zmysle pripomienky 	
MS SR 	K Preambule 
V prvom odseku Preambuly odporúčame predkladateľovi slová „programového“ a „verejné“ uviesť s veľkým začiatočným písmenom, keďže sa jedná o názov materiálu, resp. jeho časti. 

V štvrtom odseku Preambuly odporúčame slovo „národného“ nahradiť slovom „Národného“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, časť Aktivity vedúce k zlepšeniu súčasného stavu (strana 4) 
V oblasti 1 „Preventívne opatrenia zamerané na zníženie výskytu chronických neinfekčných ochorení“ na strane 4 materiálu – v prvom odseku časti „Aktivity vedúce k zlepšeniu súčasného stavu“ odporúčane slovo „optimalizovaní“ nahradiť slovom „optimalizovanie“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno A) Výživa a stravovacie zvyklosti, časť Súčasný stav (strana 6) 
V oblasti 1 písmeno A) „Výživa a stravovacie zvyklosti“, v časti „Súčasný stav“ odporúčame v poslednom odseku vypustiť slovo „sa“ medzi slovami „mužov“ a „postupne“ ako nadbytočné. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno C) Tabak, alkohol, drogy, časť Súčasný stav (strana 11) 
Odporúčame predkladateľovi preformulovať prvú vetu prvého odseku časti „Súčasný stav“ tak, aby táto bola obsahovo aj gramaticky správna. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno C) Tabak, alkohol, drogy, časť Nadmerné užívanie alkoholu (strana 12) 
V štvrtej vete prvého odseku časti „Nadmerné užívanie alkoholu“ odporúčame slová „na veku“ nahradiť slovami „od veku“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno C) Tabak, alkohol, drogy, časť Súčasný stav (strana 13) 
V piatej vete druhého odseku časti „Súčasný stav“ odporúčame slová „zreteľa hodný fakt“ nahradiť slovami „fakt hodný zreteľa“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno C) Tabak, alkohol, drogy, časť Kritériá dosiahnutia cieľa v oblasti zníženia spotreby tabaku, alkoholu a drog (strana 15) 
V prvom odseku časti „Kritériá cieľa v oblasti zníženia spotreby tabaku, alkoholu a drog“ odporúčame pred slovo „nadmernej“ vložiť slovo „v“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno D) Vytváranie zdravých pracovných a životných podmienok, časť Pracovné prostredie – Aktivity vedúce k zlepšeniu súčasného stavu (strana 17) 
V poslednom odseku časti „Aktivity vedúce k zlepšeniu súčasného stavu“ odporúčame slová „Dni zdravia na pracoviskách“ nahradiť slovami „Dní zdravia na pracoviskách“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno D) Vytváranie zdravých pracovných a životných podmienok, časť Životné prostredie – Súčasný stav v životnom prostredí a základné ciele (strana 18) 
V poslednej vete časti „Životné prostredie – Súčasný stav v životnom prostredí a základné ciele“ odporúčame opraviť označenie právneho predpisu nasledovne: „zákona č. 355/2007 Z. z. o ochrane, podpore a rozvoji verejného zdravia a o zmene doplnení niektorých zákonov v znení neskorších predpisov“. 
 	O 	A 	Zapracované v zmysle pripomienky 	
MS SR 	K oblasti 1 Preventívne opatrenia zamerané na zníženie výskytu chronických neinfekčných ochorení, písmeno D) Vytváranie zdravých pracovných a životných podmienok, časť Životné prostredie – Aktivity vedúce k zlepšeniu súčasného stavu (strana 18) 
V piatom odseku časti „Aktivity vedúce k zlepšeniu súčasného stavu“ odporúčame nahradiť slovo „pochádzajúcich“ slovom „pochádzajúcim“. 

Odôvodnenie: gramatická pripomienka. 
 	O 	A 	Zapracované v zmysle pripomienky 	
MDVaRR SR 	 
Vypustiť skratku MDPaT SR zo zoznamu skratiek, nakoľko nie je v texte materiálu použitá. 	O 	A 	Zapracované v zmysle pripomienky 	
MPRV SR 	k vlastnému materiálu a k doložke vplyvov 
1. Vo vlastnom materiáli, ktorého súčasťou je aj zoznam skratiek, odporúčame upraviť skratku MP SR na MPRV SR a plný názov Ministerstvo pôdohospodárstva na Ministerstvo pôdohospodárstva a rozvoja vidieka. 
Odôvodnenie: 
V rámci zákona 575/2011sa uskutočnila oficiálna zmena názvu na Ministerstvo pôdohospodárstva a rozvoja vidieka. 

2. Časť 2 – Preventívne opatrenia vedúce k znižovaniu výskytu infekčných ochorení odporúčame doplniť o problematiku ochorení spôsobených potravinami. 
Odôvodnenie: 
Alimentárne ochorenia predstavujú sústavné riziko s dopadom na zdravie človeka. Štatistické údaje, ako aj nedávna aféra s Escherichia Coli na klíčkoch v Nemecku to len dokazujú. Z dôvodu, že predložený materiál je zameraný výrazne na zabezpečenie očkovania obyvateľstva ako preventívneho nástroja znižovania infekčných ochorení u populácie v SR, nami navrhovaná problematika by sa mala stať neoddeliteľnou súčasťou predkladaného materiálu. 

3. V časti materiálu D v „Aktivitách vedúcich k zlepšeniu súčasného stavu“ odporúčame posledný odsek preformulovať nasledovne: Zavádzanie pohybovej aktivity na pracoviskách – organizovanie Dní zdravia na pracoviskách a pod. 
Odôvodnenie: 
Podpora ozdravenia výživy nie je v možnostiach pracoviska. Súčasná platná legislatíva umožňuje zamestnancom organizácií využívať rôzne alternatívy stravovania, čím znemožňuje uvedené pôsobenie pracoviska na ozdravovanie výživy svojich pracovníkov. 

4. V doložke vplyvov odporúčame zvážiť a prehodnotiť vplyvy na rozpočet verejnej správy. 
Odôvodnenie: 
Edukačné programy obyvateľstva, budovanie zariadení pre pohybovú aktivitu občanov, monitorizačné programy dopadov programu na zlepšenie zdravotného stavu obyvateľstva, monitorovanie rizikových environmentálnych zložiek vo výžive, podielové financovanie programu EU MENU sa nedá zabezpečiť bez finančných prostriedkov. Bolo by žiaduce kvantifikovať potrebu finančných prostriedkov nad rámec projektovaných rozpočtov organizácií, ktoré sa budú na programe zúčastňovať. 
 	O 	ČA 	1. časť- akceptovaná v zmysle pripomienky. 
2.časť - neakceptovaná časť pripomienky 
Hlavný cieľ v oblasti infekčných ochorení je definovaný ako „zníženie nepriaznivých dôsledkov infekčných ochorení pomocou systematicky realizovaných programov zameraných na elimináciu alebo redukciu výskytu infekčných ochorení, ktoré významne ovplyvňujú zdravie verejnosti“, Pod pojmom „infekčné ochorenia“ sú zahrnuté všetky ochorenia, spôsobené mikroorganizmami šíriace sa na človeka, vrátane alimentárnych nákaz. 
3.časť – akceptovaná v zmysle pripomienky 
4.časť – neakceptovaná. Na program neboli vyčlenené špeciálne finančné prostriedky, takže úlohu budú musieť byť realizované v rámci projektovaných rozpočtov organizácií. Materiály predkladané na rokovanie vlády nesmú mať dopad na štátny rozpočet. 
 	
MPSVR SR 	K Predkladacej správe 
Navrhujeme doplniť predkladaciu správu v znení Doložky vybraných vplyvov. 
 	O 	A 	Zapracované v zmysle pripomienky 	
MPSVR SR 	Všeobecne k materiálu 
Vo všetkých aktivitách vedúcich k zlepšeniu súčasného stavu navrhujeme určiť subjekty zodpovedné za naplnenie programu, termíny plnenia uvedených aktivít a rozpracovanie finančných alokácií. 
 	O 	N 	: Nie je možné rozpracovanie finančných alokácií a tým aj určenie subjektov a termíny plnenia uvedených aktivít programu, z dôvodu , že na program neboli vyčlenené špeciálne finančné prostriedky. Materiály predkladané na rokovanie vlády nesmú mať dopad na štátny rozpočet. 	
MPSVR SR 	K Preambule 
Členenie aktualizovaného programu (v závere Preambuly) navrhujeme rozšíriť o novú oblasť: „Preventívne opatrenia na ochranu a podporu reprodukčného zdravia“. 

Odôvodnenie: 
Predložený program je integrovaný program zameraný do oblasti preventívnych opatrení. Otázka reprodukčného zdravia sa týka tak mužov, ako aj žien a všetkých vekových skupín. Návrh vychádza z programu Svetovej zdravotníckej organizácie (WHO): Reprodukčné zdravie a gender mainstreaming. 
 	O 	N 	Aktualizácia Národného programu podpory zdravia je koncipovaná a zameraná najmú na hlavné determinanty, ktoré ovplyvňujú zdravie človeka. Celý program je rozdelený na dve hlavné časti - Preventívne opatrenia zamerané na znižovanie výskytu chronických neinfekčných ochorení a Preventívne opatrenia zamerané na znižovanie výskytu infekčných ochorení. K aktivitám, ktoré sú v programe dané všeobecne k všetkých chronických ochoreniam doplníme k aktivite - vytváranie edukačno – intervenčných programov pre obyvateľov, ktoré vedú k vyššej informovanosti o rizikových faktoroch, ktoré môžu sami ovplyvniť, - slová a rizikovom správaní. Program nie je zameraný na špeciálne nozologické jednotky ako sú reprodukčné zdravie, orálne zdravie, psychické zdravie. 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno A „Výživa a stravovacie zvyklosti “ (Aktivity vedúce k zlepšeniu súčasného stavu, str. 7) 

V poslednej aktivite „ekonomické zvýhodňovanie cenovej dostupnosti potravín“ navrhujeme okrem zainteresovania slovenských pestovateľov doplniť aj zainteresovanie predajcov, prípadne obchodných reťazcov (títo by ponúkali napr. seniorom v určitých dňoch alebo hodinách lacnejší nákup ovocia, zeleniny, mäsa, mäsových výrobkov, mlieka, mliečnych výrobkov.... Zároveň by sa sprístupnili vo väčšej miere nevyhnutné druhy potravín pre zdravú výživu aj menej solventnej skupine obyvateľstva). 
 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno B „Fyzická inaktivita, dôležitosť fyzickej aktivity“ (Aktivity vedúce k zlepšeniu súčasného stavu, str. 10) 

Navrhujeme doplniť ďalšiu aktivitu „ zvýšenie pohybovej aktivity u seniorov v zariadeniach sociálnych služieb" (formou spoločných prechádzok do prírody, cvičení pod vedením cvičiteľa, návštev kultúrnych pamiatok...). 
 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno C „Tabak, alkohol, drogy“ (Hlavné ciele, str. 14) 

Do zátvorky (druhá odrážka) za slová „....,ale tiež skupiny nízkeho socioekomonického postavenia“ odporúčame doplniť slová „a skupiny obyvateľstva žijúce v lokalitách koncentrovanej chudoby a sociálneho vylúčenia“. 
 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno D „Vytváranie zdravých pracovných a životných podmienok“ pracovné prostredie – Kvalitná pracovná zdravotná služba – zdravé pracovné podmienky pre zamestnancov (Súčasný stav, str. 15 – 16) 

Navrhujeme preformulovať v 1. odseku text druhej a tretej vety do jednej vety nasledovne: 
„Budovanie systému PZS v SR prebieha od roku 2006 schválením legislatívneho rámca ustanovením povinnosti zamestnávateľa mať PZS ako poradnú službu v oblasti ochrany zdravia pri práci výkonom zdravotného dohľadu a zadefinovaním odbornej spôsobilosti zdravotníckych pracovníkov, ktorí vykonávajú PZS.“. 
 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno D „Vytváranie zdravých pracovných a životných podmienok“ pracovné prostredie – Kvalitná pracovná zdravotná služba – zdravé pracovné podmienky pre zamestnancov (Súčasný stav, str. 16) 

Navrhujeme doplniť v 2. odseku text 3. vety (str. 16) slovami „u ktorých sa vykonávajú aj lekárske preventívne prehliadky vo vzťahu k práci“. 
 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno D "Vytváranie zdravých pracovných a životných podmienok" 

Upozorňujeme, že v texte "písmena D" je na začiatku textu zavedená legislatívna skratka pre pracovnú zdravotnú službu (PZS), ale v texte sa plne nevyužíva. 	O 	A 	Zapracované v zmysle pripomienky 	
MPSVR SR 	Vlastný materiál 
K oblasti 2 "Preventívne opatrenia vedúce k znižovaniu výskytu infekčných ochorení", "Aktivity vedúce k zlepšeniu súčasného stavu" (str. 20) 

Navrhujeme doplniť ďalšiu aktivitu „Zabezpečovanie realizácie očkovania osôb, ktoré sú vystavené zvýšenému nebezpečenstvu vírusovej hepatitídy typu A, podľa vyhlášky MZ SR č. 585/2008 Z. z., ktorou sa ustanovujú podrobnosti o prevencii a kontrole prenosných ochorení v znení vyhlášky MZ SR č. 273/2010 Z. z.  	O 	A 	Zapracované v zmysle pripomienky 	
MŠVVaŠ SR 	Vlastný materiál 
V časti Zoznam skratiek uviesť platný názov ministerstva: Ministerstvo školstva, vedy, výskumu a športu SR - MŠVVaŠ SR.  	O 	A 	Zapracované v zmysle pripomienky 	
MŠVVaŠ SR 	Vlastný materiál 
Časť C) Tabak , alkohol, drogy 
str.15 - odporúčame doplniť text 4. úlohy - "podporovanie preventívnych programov, zameraných na škodlivosť fajčenia, užívania alkoholu a drog, podporovanie preventívnych programov zameraných na zmysluplné využívanie voľného času, v spolupráci s MŠVVaŠ SR. 	O 	A 	Zapracované v zmysle pripomienky 	
MŠVVaŠ SR 	Vlastný materiál 
Strana 10 - Časť: Aktivity vedúce k zlepšeniu súčasného stavu 
odporúčame v troch úlohách upraviť znenie nasledovne: 
- v spolupráci s MŠVVaŠ SR zabezpečiť rozširovanie a zefektívňovanie dostupnosti športovísk, budovanie nových zariadení slúžiacich na pohybové aktivity všetkých vekových skupín obyvateľstva, 
- v spolupráci s MŠVVaŠ SR organizovanie športových podujatí pre všetky vekové skupiny, uľahčovanie ich dostupnosti, využiteľnosti a zároveň zvyšovanie informovanosti obyvateľstva so zameraním na motivovanie k pohybovej aktivite a zlepšovanie spôsobu života, 
- v spolupráci s MŠVVaŠ SR otvorenie športovísk, školských ihrísk a telocviční verejnosti, organizovanie spoločných športových aktivít rodičov s deťmi. 

 	O 	A 	Zapracované v zmysle pripomienky 	
PPV 	Do materiálu žiadame rozpracovať o časť týkajúcu sa duševného zdravia obyvateľov SR v rovnakej štruktúre ako sú spracované ostatné časti. 
Podľa odborníkov psychiatrické poruchy sú na Slovensku treťou najčastejšou príčinou invalidizácie a sú príčinou 40% chronických ochorení a vytvárajú najväčší počet ľudí žijúcich v invalidite. Je predpoklad, že sa situácia bude zhoršovať v súvislosti so „starnúcou Európou“. Aj pri psychosomatických ochoreniach (infarkt, žalúdočné vredy, astma a iné) hrajú dôležitú rolu psychologické faktory. 	Z 	N 	Aktualizácia Národného programu podpory zdravia je koncipovaná a zameraná najmä na hlavné determinanty, ktoré ovplyvňujú zdravie človeka. Celý program je rozdelený na dve hlavné časti - Preventívne opatrenia zamerané na znižovanie výskytu chronických neinfekčných ochorení a Preventívne opatrenia zamerané na znižovanie výskytu infekčných ochorení. Program nie je zameraný na špeciálne nozologické jednotky ako sú reprodukčné zdravie, orálne zdravie, psychické zdravie. Národný program podpory duševného zdravia bol prijatý vládou Slovenskej republiky v roku 2004 uznesením č. 947/2004. 

Rozporové konanie k vznesenej pripomienke sa uskutočnilo dňa 24.11.2011 na ÚVZ SR. Po vzájomnej dohode sa v materiáli poukáže na programy, ktoré sú zamerané na danú problematiku, prípadne sú v pláne úloh vlády Slovenskej republike. V časti preventívne opatrenia zamerané na zníženie výskytu chronických neinfekčných ochorení – doplnená časť „programy zamerané na prevenciu“. Tým bol rozpor odstránený. 	
PPV 	Do materiálu žiadame doplniť „Preventívne opatrenia na zabezpečenie sexuálneho a reprodukčného zdravia“. 
Sexuálne a reprodukčné zdravie je neoddeliteľnou súčasťou ľudského zdravia, ktorého poruchy výrazne znižujú kvalitu života človeka. Súvisia s nimi negatívne dôsledky, ktoré bránia zdraviu, ktoré je podľa Svetovej zdravotníckej organizácie (WHO) definované ako „stav úplnej fyzickej, psychickej a sociálnej pohody a nie iba neprítomnosť ochorenia alebo poruchy funkcie“. 
Jedným z preventívnych opatrení na zabezpečenie zdravia v tejto oblasti je zabezpečenie regulácie počatia v záujme zníženia nežiaduceho stavu rodenia „nechcených“ detí, vrátane spoločensky a ľudsky neprijateľných dôsledkov, o.i. nepriaznivých dosahov na zdravie ženy po umelom prerušení tehotenstva. Následné riešenie takýchto dôsledkov kladie nemalé požiadavky na verejné financie. 
Za súčasného právneho stavu, kedy sú lieky na reguláciu počatia plne hradné pacientom sa, 
a to nielen pre sociálne slabšie skupiny osôb, regulácia počatia stáva nedostupnou. Takýto stav je kontraproduktívny prevencii sexuálneho a reprodukčného zdravia. Tento stav nie je v súlade s medzinárodnými ľudskoprávnymi záväzkami Slovenskej republiky a odporúčaniami Svetovej zdravotníckej organizácie (WHO). 
Výbor OSN pre hospodárske, sociálne a kultúrne práva, ktorý dohliada nad dodržiavaním Medzinárodného paktu o hospodárskych, sociálnych a kultúrnych právach, sa jasne vyjadril, že právo na zdravie v sebe obsahuje aj právo na sexuálne a reprodukčné zdravie, a toto právo zaväzuje štáty zabezpečiť prístup k finančne dostupným antikoncepčným prostriedkom. Výbor tiež vyslovil názor, že zamedzenie prístupu k antikoncepcii a sexuálnej výchove je porušením práva na zdravie. 
Dohovor o odstránení všetkých foriem diskriminácie žien (CEDAW) zaručuje ženám (na ktorých v súčasnosti je ťarcha dostupnosti liekov na reguláciu počatia) právo slobodne a zodpovedne sa rozhodovať o počte a čase narodenia ich detí a mať prístup k prostriedkom, ktoré im umožnia tieto práva uplatňovať. 
 	Z 	N 	Aktualizácia Národného programu podpory zdravia je koncipovaná a zameraná najmú na hlavné determinanty, ktoré ovplyvňujú zdravie človeka. Celý program je rozdelený na dve hlavné časti - Preventívne opatrenia zamerané na znižovanie výskytu chronických neinfekčných ochorení a Preventívne opatrenia zamerané na znižovanie výskytu infekčných ochorení. K aktivitám, ktoré sú v programe dané všeobecne k všetkých chronických ochoreniam doplníme k aktivite - vytváranie edukačno – intervenčných programov pre obyvateľov, ktoré vedú k vyššej informovanosti o rizikových faktoroch, ktoré môžu sami ovplyvniť, - slová a rizikovom správaní. Program nie je zameraný na špeciálne nozologické jednotky ako sú reprodukčné zdravie, orálne zdravie, psychické zdravie. 
Mimo iného budú úlohy týkajúce sa sexuálneho a reprodukčného zdravia zadefinované v Národnom programe starostlivosti o ženy, bezpečné materstvo a reprodukčné zdravie, ktorý má v pláne vypracovať Ministerstvo zdravotníctva Slovenskej republiky. 

Rozporové konanie k vznesenej pripomienke sa uskutočnilo dňa 24.11.2011 na ÚVZ SR. Po vzájomnej dohode sa v materiáli poukáže na programy, ktoré sú zamerané na danú problematiku, prípadne sú v pláne úloh vlády Slovenskej republike. V časti preventívne opatrenia zamerané na zníženie výskytu chronických neinfekčných ochorení – doplnená časť „programy zamerané na prevenciu“. Tým bol rozpor odstránený. 	
PPV 	K Preambule: Členenie aktualizovaného programu (v závere Preambuly) navrhujeme rozšíriť o oblasť: „Preventívne opatrenia na zníženie rozdielu v zdravotnom stave medzi Rómami a väčšinovou populáciou“ 
V súlade s konštatovaním z Preambuly „Plnenie je nutné v nadväznosti na iné národné programy ...“ žiadame zohľadniť a dôsledne zosúladiť so Stratégiou Slovenskej republiky pre integráciu Rómov do roku 2020, konkrétne plánované aktivity v oblasti zdravia a tieto doplniť do materiálu. 	Z 	N 	Ukazovatele zdravotného stavu sa v Slovenskej republike sledujú bez udania etnicity (napr.: na hlásenkách do NCZI) Nie sú známe relevantné ukazovatele zdravotného stavu medzi Rómami – marginalizovanými skupinami, tak isto nie sú známe ani ukazovatele zdravotného stavu napr. maďarskej menšiny. Ukazovatele zdravotného stavu, ktoré zbiera Národné centrum zdravotníckych informácií sa sumarizuje podľa mnohých kritérií napr.: pohlavia, veku, typu úmrtnosti podľa MKCH10, podľa návštevnosti niektorých typov špecializovaných ambulancii, podľa krajov, miest a pod., nie všetky ukazovatele sú dostupné v publikáciách NCZI. Len niektoré ukazovatele, napríklad dojčenská úmrtnosť poukazujú na zvýšenie v lokalitách, kde sú umiestnené marginalizované skupiny teda v Prešovskom a Košickom kraji, ide ale o nepriamy ukazovateľ. 

Rozporové konanie k vznesenej pripomienke sa uskutočnilo dňa 24.11.2011 na ÚVZ SR. 
- podľa dohovoru v časti preambula poukázať na zmenšovanie regionálnych rozdielov. V časti preambula doplnený vedľajší cieľ - navodzovať opatrenia smerujúce k znižovaniu regionálnych rozdielov v zdravotnom stave formou cielenej zdravotnej výchovy, edukačných aktivít. Tým bol rozpor odstránený. 
 	
PPV 	V materiály žiadame odvolať sa v príslušných pasážach na Dohovor o ochrane ľudských práv a dôstojnosti človeka v súvislosti s aplikáciou biológie a medicíny (uverejnený v Zbierke zákonov pod č. 40/2000) 
Slovenská republika sa v zmysle tohto dohovoru zaviazala chrániť dôstojnosť a identitu všetkých ľudí a zaručia každému bez diskriminácie rešpektovanie jeho integrity a iných práv a základných slobôd v súvislosti s aplikáciou biológie a medicíny, pričom sa zaviazala, že prijme v rámci svojho vnútroštátneho zákonodarstva nevyhnutné opatrenia potrebné na realizáciu článkov tohto dohovoru 	O 	A 	Zapracované v zmysle pripomienky. V časti preambula doplnený 4 odsek pred hlavným cieľom - Tento program sa realizuje v intenciách Dohovoru o ochrane ľudských práv a dôstojnosti človeka v súvislosti s aplikáciou biológie a medicíny (uverejnenom v Zbierke zákonov pod č. 40/2000).  	
PPV 	V súlade so Stratégiou Slovenskej republiky pre integráciu Rómov do roku 2020 doplniť do plánovaných aktivít novej časti „Preventívne opatrenia na zabezpečenie sexuálneho a reprodukčného zdravia“ formuláciu 
V súlade so Stratégiou Slovenskej republiky pre integráciu Rómov do roku 2020 doplniť do plánovaných aktivít novej časti „Preventívne opatrenia na zabezpečenie sexuálneho a reprodukčného zdravia“ formuláciu: 
- Zvýšiť povedomie o výchove k rodičovstvu, reprodukčnému zdraviu, materstvu a starostlivosti o dieťa, realizovať osvetové komplexné nestereotypné aktivity zamerané na zvyšovanie informovanosti o sexuálnom a reprodukčnom správaní pre ženy a mužov z MRK (vrátane kampaní na zvýšenie a skvalitnenie informovanosti o používaní moderných metód antikoncepcie) a zabezpečovať nediskriminačný, kvalitný a slobodný prístup pre príslušníčky a príslušníkov MRK k moderným antikoncepčným metódam a k službám sexuálneho a reprodukčného zdravia, založený na dobrovoľnosti a princípoch informovaného rozhodovania a súhlasu 
Odôvodnenie: 
V súlade s konštatovaním z Preambuly „Plnenie je nutné v nadväznosti na iné národné programy ...“ žiadame zohľadniť Stratégiu Slovenskej republiky pre integráciu Rómov do roku 2020, konkrétne plánované aktivity v oblasti zdravia a tieto doplniť do materiálu. 
 	O 	N 	Národný program podpory zdravia je zameraný na celú populáciu Slovenska. t.j. aj preventívne opatrenia zamerané na zabezpečenie sexuálneho a reprodukčného zdravia sú zamerané na celú populáciu bez rozdielu. Opatrenia a aktivity zamerané na podporu zdravia a prevenciu ochorení špecificky sa týkajúce rómskej populácie sú zadefinované v schválenom Reevidovanom národnom akčnom pláne Dekády začleňovania rómskej populácie 2005 – 2015 na roky 2011 – 2015, ktorý bol prijatý uznesením vlády č.522/2011. Mimo iného budú úlohy týkajúce sa sexuálneho a reprodukčného zdravia zadefinované v Národnom programe starostlivosti o ženy, bezpečné materstvo a reprodukčné zdravie, ktorý má v pláne vypracovať Ministerstvo zdravotníctva Slovenskej republiky. 	
PPV 	Do materiálu zásadne žiadame doplniť text na strane 15, časť „Aktivity vedúce k zlepšeniu súčasného stavu (alkohol, fajčenie, drogy)“ 
Do materiálu zásadne žiadame doplniť text na strane 15, časť „Aktivity vedúce k zlepšeniu súčasného stavu (alkohol, fajčenie, drogy)“ 
- „úplný zákaz reklamy alkoholu a prípadne cigariet,“ 
oproti súčasnému stavu, kedy vo vymedzenom čase sa reklama na alkohol v médiách prezentuje, pritom sa často tento vymedzený čas nerešpektuje. 
Ďalej do materiálu žiadame doplniť text: 
- „prijať právnu úpravu zákazu fajčenia vo všetkých verejnosti dostupných priestoroch, vrátane hál obchodných reťazcov,“. 
Súčasná právna úprava je nedostatočná a umožňuje obchádzanie zákona. V dôsledku toho sú návštevníci a návštevníčky obchodných centier, vrátane detí, „nútení“ vdychovať cigaretový dym. 
 	O 	N 	Národný program podpory zdravia je materiál nelegislatívnej povahy. Mnohé z navrhovaných úprav rieši zákon č. 377/2004 Z. z. o ochrane nefajčiarov. Z toho dôvodu národný program nerieši otázky, ktoré upravuje legislatíva.  	
PPV 	K Preambule: do Vedľajších cieľov navrhujeme doplniť: 
K Preambule: do Vedľajších cieľov navrhujeme doplniť: 
- Zabezpečiť dostupnosť využívania služieb zdravotnej starostlivosti, zlepšiť reálnu dostupnosť cez odstraňovanie prekážok (geografických a finančných), vytvoriť program minimálnej dentálnej starostlivosti a zlepšiť komunikáciu medzi príslušníkmi MRK a lekármi prvého kontaktu, resp. lekármi špecialistami s potenciálnym dosahom na zlepšenie poskytovania zdravotnej starostlivosti v komunitách 
Odôvodnenie: Rovnako ako v predchádzajúcej pripomienke 
 	O 	N 	V Slovenskej republike je dostupnosť zdravotnej starostlivosti zabezpečená pre každého občana, bez ohľadu na vek, rasu, pohlavie, či vyznanie. Program je zameraný preventívne, nerieši zdravotnú starostlivosť ani jej dostupnosť. Pre marginalizované skupiny obyvateľstva (rómov) sa realizujú iné programy, špeciálne zamerané na túto skupinu (napr: Program podpory zdravia znevýhodnených komunít na Slovensku na roky 2007 – 2015). 	
PPV 	K vlastnému materiálu: K oblasti1 „Preventívne opatrenia zamerané na zníženie výskytu chronických neinfekčných ochorení", písmeno (Aktivity vedúce k zlepšeniu súčasného stavu, str. 4) zaradiť k aktivitám: 
K vlastnému materiálu: K oblasti1 „Preventívne opatrenia zamerané na zníženie výskytu chronických neinfekčných ochorení", písmeno (Aktivity vedúce k zlepšeniu súčasného stavu, str. 4) zaradiť k aktivitám: 
- Zlepšiť a skvalitniť hygienu v osadách a mestských koncentráciách, vytvoriť mechanizmy zberu a likvidácie tuhého komunálneho odpadu (envirofond, separácia, príspevok na bývanie) a zabezpečiť mechanizmus pre pravidelnú deratizáciu v segregovaných rómskych komunitách v súčinnosti so samosprávou a príslušníkmi marginalizovaných rómskych komunít. 
- Zmonitorovať stav znečistenia a riziko bývania v lokalitách nachádzajúcich sa na starých environmentálnych záťažiach a okamžite riešiť presídlenie v prípade zdravotného rizika pre obyvateľov takýchto lokalít 
- Zabezpečiť dostupnosť a kvalitu pitnej vody 
Odôvodnenie: Rovnako ako v predchádzajúcej pripomienke 
 	O 	N 	Program je zameraný preventívne na celú populáciu Slovenska, na všetky vekové skupiny. Nerieši environmentálne záťaže v rôznych častiach Slovenskej republiky a ani sa nezameriava na marginalizované rómske komunity alebo na komunity s nižším sociálnym statusom a nižším hygienickým štandardom. Pre marginalizované skupiny obyvateľstva (rómov) sa realizujú iné programy, špeciálne zamerané na túto skupinu (napr: Program podpory zdravia znevýhodnených komunít na Slovensku na roky 2007 – 2015). 	
PPV 	K vlastnému materiálu: K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno C „Tabak, alkohol, drogy “ (Aktivity vedúce k zlepšeniu súčasného stavu, str. 14) zaradiť k aktivitám 
K vlastnému materiálu: K oblasti 1 "Preventívne opatrenia zamerané na zníženie výskytu chronických neinfekčných ochorení", písmeno C „Tabak, alkohol, drogy “ (Aktivity vedúce k zlepšeniu súčasného stavu, str. 14) zaradiť k aktivitám: 
- V rómskych marginalizovaných komunitách realizovať osvetové aktivity zamerané na prevenciu drogových závislostí a sociálno-patologických javov a zvýšiť informovanosť a poradenskú činnosť so zameraním na podporu zdravia a prevenciu ochorení a zdravého životného štýlu 
Odôvodnenie: Rovnako ako v predchádzajúcej pripomienke 
 	O 	N 	Národný program podpory zdravia je zameraný na celú populáciu Slovenska. t.j. aj preventívne opatrenia zamerané na zníženie výskytu chronických neinfekčných ochorení sú zamerané na celú populáciu bez rozdielu. Opatrenia a aktivity zamerané na podporu zdravia a prevenciu ochorení špecificky sa týkajúce rómskej populácie sú zadefinované v schválenom Reevidovanom národnom akčnom pláne Dekády začleňovania rómskej populácie 2005 – 2015 na roky 2011 – 2015, ktorý bol prijatý uznesením vlády č.522/2011. 	
PPV 	K vlastnému materiálu: K oblasti 1 "Preventívne opatrenia vedúce k znižovaniu výskytu infekčných opatrení (Aktivity vedúce k zlepšeniu súčasného stavu, str. 20) zaradiť k aktivitám: 
K vlastnému materiálu: K oblasti 1 "Preventívne opatrenia vedúce k znižovaniu výskytu infekčných opatrení (Aktivity vedúce k zlepšeniu súčasného stavu, str. 20) zaradiť k aktivitám: 
- Znížiť výskyt infekčných ochorení prostredníctvom zvýšenia osvety a zvýšenia podielu počtu osôb, ktoré sa podrobia preventívnemu očkovaniu s cieľom znížiť rozdiely medzi príslušníkmi marginalizovaných rómskych komunít a väčšinovej populácie 
Odôvodnenie: Rovnako ako v predchádzajúcej pripomienke 
 	O 	N 	V aktivitách vedúcich z zlepšeniu súčasného stavu v oblasti infekčných ochorení je, okrem iného uvedená aktivita “realizovanie zdravotno-výchovných aktivít na zvyšovanie informovanosti dospelej populácie o význame očkovania ako dôležitého preventívneho opatrenia“. V rámci tejto aktivity je zahrnutá celková populácia, vrátane marginalizovaných skupín ako aj majoritnej skupiny populácie. Národný program podpory zdravia je cielený na celú populáciu v SR. V SR je úspešná dlhodobá zaočkovanosť proti infekčným ochoreniam a je dôležité túto zaočkovanosť udržať, vrátane marginalizovaných skupín.